Návod pre používateľa Cyber-shot
Tlač
Úvodná strana > Snímanie > Používanie funkcií snímania > Drive Mode

## Drive Mode

Automatické snímanie so samospúšťou autoportrétu
Môžete nastaviť režim spôsobu snímania, ako napríklad nepretržité snímanie, samospúšť alebo snímanie s gradáciou. Zvoliť [Drive Mode] môžete aj v MENU.

1. Stlačte / (Drive Mode) na otočnom ovládači.

1. Pomocou otočného ovládača zvoľte požadovaný režim.

- Zvoľte podrobné nastavenia pomocou /, ak zvolený režim má takéto možnosti.

| (Single Shooting) | Fotoaparát nasníma samostatný záber bez použitia samospúšte.
| (Cont. Shooting) | Počas stlačeného tlačidla spúšte fotoaparát sníma nepretržité zábery.
| (Spd Priority Cont.) | Počas podržania stlačeného tlačidla spúšte sa nepretržite snímajú zábery pri vysokej rýchlosti. Nastavenia zaostrenia a jasu prvého záberu sa použijú pre nasledujúce zábery.
| (Self-timer) | Samospúšť sa nastaví na 10-sekundové alebo 2-sekundové oneskorenie. Keď stlačíte tlačidlo spúšte, kontrolka samospúšte bliká a znie pípanie, až kým sa spúšť nespustí. Opakovaným stlačením / režim zrušíte.
| (Self-portrait) | Nastaví samospúšť na samospúšť autoportrétu. Keď fotoaparát rozpozná určitý počet tvárí, ozve sa pípnutie a spúšť sa uvedie do činnosti o 2 sekundy neskôr.
| (Self-timer(Cont)) | Fotoaparát postupne nasníma nepretržité zábery v jednej sekvencii 10 sekúnd po stlačení tlačidla spúšte. Zvoľte počet snímok z troch alebo piatich.
| (Bracket: Cont.) | Nasnímajú sa tri zábery, každý s odlišným stupňom jasu. Môžete nastaviť hodnotu odchýlky gradácie (kroky).
| (WB bracket) | Nasnímajú sa tri zábery, každý s odlišným stupňom jasu podľa zvolených nastavení vyváženia bielej farby, farebnej teploty a farebného filtra. Môžete nastaviť hodnotu odchýlky gradácie (kroky) od [Lo] alebo [Hi].

Tipy na predchádzanie rozmazaniu záberu
Ak sa vaše ruky alebo telo pohnú, keď držíte fotoaparát a stláčate spúšť, vyskytne sa „chvenie fotoaparátu“.
Chvenie fotoaparátu sa často objavuje pri slabom osvetlení alebo pri pomalej rýchlosti uzávierky, ako napríklad pri podmienkach, ktoré sa vyskytujú v režimoch (Night Portrait) alebo (Night Scene).
Aby sa znížila miera chvenia fotoaparátu, nastavte samospúšť na 2-sekundové oneskorenie a po stlačení tlačidla spúšte podoprite ramená o boky.
Poznámky

- Keď je [Drive Mode] nastavený na [Self-timer(Cont)] alebo [Bracket: Cont.], [Flash Mode] sa nastaví na [Flash Off].

- Keď je úroveň nabitia akumulátora nízka, alebo je pamäťová karta plná, sekvenčné snímanie sa zastaví.

### Automatické snímanie so samospúšťou autoportrétu

Namierte objektív na seba tak, aby sa zvolený počet tvárí odrážal na displeji. Spúšť pracuje automaticky. Po pípnutí nehýbte fotoaparátom.

- Pri tomto úkone môžete tiež snímať zábery stlačením tlačidla spúšte.

Súvisiaca téma
Drive Mode
Funkcie, ktoré nie sú v niektorých režimoch snímania REC dostupné
Späť na začiatok