Návod pre používateľa Cyber-shot
Tlač
Úvodná strana > Riešenie problémov > Riešenie problémov > Snímanie statických záberov a videozáznamov

## Snímanie statických záberov a videozáznamov

Nie je možné zaznamenať zábery.

- Skontrolujte veľkosť voľného miesta na pamäťovej karte. Ak je plná, vykonajte jednu z nasledujúcich možností:

- Vymažte nepotrebné zábery. [Detaily] [Detaily]

- Vymeňte pamäťovú kartu.

- Počas nabíjania blesku nie je možné snímať zábery.

- Pri snímaní videozáznamov sa odporúča, aby ste použili nasledujúce pamäťové karty:

- „Memory Stick PRO Duo“ (Mark2), „Memory Stick PRO-HG Duo“, „Memory Stick Micro“ (Mark2)

- Pamäťová SD karta, pamäťová SDHC karta alebo pamäťová SDXC karta, pamäťová microSD karta, pamäťová microSDHC karta (triedy 4 alebo rýchlejšia)

Funkcia Smile Shutter nefunguje.

- Ak sa nerozpozná usmiata tvár, nenasníma sa žiadny záber. [Detaily]

Funkcia zabraňujúca rozmazaniu záberu nefunguje.

- Funkcia zabraňujúca rozmazaniu záberu nemusí fungovať správne pri snímaní nočných scén.

- Scény nasnímajte po stlačení tlačidla spúšte do polovice.

Snímanie trvá dlhý čas.

- Funkcia potlačenia šumu je zapnutá. Nejde o poruchu. [Detaily] [Detaily]

- Snímate v režime RAW. Keďže sú súbory dát vo formáte RAW objemné, snímanie v režime RAW môže istý čas trvať.

- Auto HDR spracováva záber. [Detaily]

Záber sa nedá zaostriť.

- Objekt je príliš blízko. Pri snímaní umiestnite objektív od snímaného objektu ďalej, než je najkratšia vzdialenosť snímania (približne 5 cm (W)/55 cm (T) od objektívu).

- Pri snímaní statických záberov sa zvolil režim (Sports Action), (Landscape), (Night Scene) alebo (Fireworks) v [Scene Selection].

Funkcia zoomu nefunguje.

- Optický zoom sa nedá použiť pri snímaní v režime [Sweep Shooting].

- Iné funkcie zoomu ako optický zoom sa nedajú použiť v nasledujúcich situáciách:

- Keď je aktivovaná funkcia snímania úsmevu.

- Funkcia [Drive Mode] je nastavená na [Self-portrait].

- Položka [Quality] je nastavená na [RAW] alebo [RAW & JPEG].

Blesk nefunguje.

- Blesk sa nedá použiť v nasledujúcich situáciách:

- Položka [Drive Mode] je nastavená na [Self-timer(Cont)] alebo [Bracket: Cont.]. [Detaily]

- Zvolil sa režim (Anti Motion Blur), (Night Scene), (Hand-held Twilight), (Fireworks) alebo (High Sensitivity) v [Scene Selection].

- Snímanie v režime [Sweep Shooting]

- Snímate v režime videozáznamu

- Nastavte blesk na [Fill-flash], keď je režim [Scene Selection] nastavený na režimy (Pet), (Gourmet), (Landscape), (Sports Action) alebo (Sunset). [Detaily]

Na záberoch nasnímaných pomocou blesku sa objavujú biele kruhovité škvrny.

- Ide o častice (prach, peľ, atď.) vo vzduchu, od ktorých sa odrazilo svetlo blesku. Nejde o poruchu. [Detaily]

Funkcia snímania blízkych objektov (Macro) nefunguje.

- Fotoaparát automaticky nastaví zaostrenie. Stlačte a podržte tlačidlo spúšte do polovice. Pri snímaní blízkych objektov nastavenie zaostrenia trvá nejaký čas.

- Zvolil sa režim (Sports Action), (Landscape), (Night Scene) alebo (Fireworks) v [Scene Selection].

Dátum a čas sa nezobrazujú na displeji.

- Pri snímaní sa nezobrazia dátum ani čas. Zobrazujú sa len počas prehrávania.

Blikajú hodnota F a rýchlosť uzávierky.

- Expozícia je nesprávna. Opravte [Exposure Comp.]. [Detaily]

Farby záberu nie sú správne.

- Nastavte [White Balance]. [Detaily]

- Zvolená je funkcia [Picture Effect]. [Detaily]

- Spustením funkcie [Initialize] sa nastavenia resetujú na pôvodné hodnoty. [Detaily]

Záber je mimoriadne svetlý alebo tmavý.

- Spustením funkcie [Initialize] sa nastavenia resetujú na pôvodné hodnoty. [Detaily]

Na zábere sa pri prezeraní na displeji v tmavom prostredí zobrazuje určitý šum.

- V podmienkach slabého osvetlenia sa fotoaparát pokúša zvýšiť zreteľnosť displeja dočasným zvýšením jasu záberu. Nemá to vplyv na nasnímaný záber.

Na zábere sa vyskytuje tmavý tieň.

- V závislosti od jasu snímaného objektu sa po zmene clony môže na zábere vyskytovať tmavý tieň. Nejde o poruchu.

Oči objektu sú červené.

- Nastavte [Red Eye Reduction] na [On]. [Detaily]

- Ak používate blesk, nasnímajte objekt z bližšej vzdialenosti, než je dosah blesku.

- Osvetlite miestnosť a nasnímajte objekt.

- Vykonajte korekciu záberu pomocou „PlayMemories Home“. [Detaily]

Na displeji sa objavujú body, ktoré tam zostávajú.

- Nejde o poruchu. Tieto body sa nezaznamenajú do záberu.

Nie je možné snímať zábery v slede za sebou.

- Pamäťová karta je plná. Vymažte nepotrebné zábery. [Detaily] [Detaily]

- Stav akumulátora je nízky. Vložte nabitý akumulátor.

Rovnaký záber sa nasníma viackrát.

- Nastavte [Drive Mode] na [Single Shooting]. [Detaily]

Späť na začiatok