Návod pre používateľa Cyber-shot
Tlač
Úvodná strana > Snímanie > Nastavenie režimu snímania REC > Intelligent Auto

## Intelligent Auto

Rozpoznanie scény
Funkcie automatických režimov snímania
Umožňuje snímanie statických záberov s automatickým vykonaním nastavení.

1. Otočný prepínač režimov nastavte na (Intelligent Auto).

1. Nasnímajte záber stlačením spúšte.

### Rozpoznanie scény

Rozpoznanie scény pracuje v režime [Intelligent Auto]. S použitím tejto funkcie dokáže fotoaparát automaticky rozpoznať podmienky snímania a nasnímať záber.
Pri rozpoznaní scény sa bude poloha ikony zobrazenej na displeji líšiť v závislosti od toho, či fotoaparát rozpozná scénu alebo podmienky. Ak fotoaparát rozpozná scénu, v prvom riadku sa zobrazia ikony a ikony s popismi, ako sú (Portrait), (Baby), (Night Portrait), (Night Scene), (Backlight Portrait), (Backlight), (Landscape), (Macro), (Spotlight) alebo (Low Brightness). Ak fotoaparát rozpozná určité podmienky pri snímaní, v druhom riadku sa zobrazia ikony, ako sú (Statív), (Pohyb) alebo (Chôdza). Fotoaparát môže rozpoznať aj scénu aj podmienky pri snímaní, alebo len scénu či podmienky pri snímaní.
Poznámky

- Funkcia rozpoznania scény nebude fungovať, keď použijete iné funkcie zoomu ako optický zoom.

- Tieto scény sa v závislosti od situácie nemusia rozpoznať.

- Ak prostredie spôsobuje vibrácie prenášané do fotoaparátu, aj keď je fotoaparát upevnený na statíve, fotoaparát nemusí rozpoznať podmienku (Statív).

- Niekedy dôjde k zníženiu rýchlosti uzávierky, keď sa súčasne rozpoznajú podmienky pri snímaní (Statív) a (Night Scene). Počas snímania dbajte na to, aby nedošlo k pohybu fotoaparátu.

### Funkcie automatických režimov snímania

V režime [Superior Auto] sníma fotoaparát zábery s vyššou kvalitou ako v režime [Intelligent Auto]. Fotoaparát nasníma aj niekoľko záberov na základe rozpoznanej scény a potom vytvorí zložený záber z viacerých záberov (snímanie s prekrývaním).
Režim [Program Auto] umožňuje zmeniť rôzne nastavenia snímania, ako je vyváženie bielej farby alebo nastavenia citlivosti ISO.

Režim snímania | Kedy použiť
(Intelligent Auto) | Použite vtedy, keď chcete, aby fotoaparát automaticky rozpoznal podmienky pri snímaní a nepretržite nasnímal niekoľko záberov.
(Superior Auto) | Použite pri snímaní záberov za náročných podmienok, ako je slabé osvetlenie alebo scény s protisvetlom. Použite vtedy, keď chcete snímať zábery s vyššou kvalitou ako v režime (Intelligent Auto).
(Program Auto) | Použite vtedy, keď chcete snímať pomocou vlastných nastavení snímania s automatickým nastavením expozície (rýchlosti uzávierky aj hodnoty clony).

Poznámky

- Je možné, že v režime [Intelligent Auto] sa slabo osvetlené scény alebo scény s protisvetlom nebudú dať jasne nasnímať.

- V režime [Superior Auto] bude záznam záberu chvíľu trvať, pretože fotoaparát vykonáva prekrývanie jednotlivých záberov.

Súvisiaca téma
Funkcie, ktoré nie sú v niektorých režimoch snímania REC dostupné
Položky ponuky režimu snímania statických záberov, ktoré nie sú v niektorých režimoch snímania REC dostupné
Späť na začiatok